钦定古今图书集成/明伦汇编/氏族典/第059卷 > 徐明
## 钦定古今图书集成/明伦汇编/氏族典/第059卷 > 徐明

按《万姓统谱》，明合肥人。国初为百户。陈友谅攻洪都
之新城门，从指挥薛显开门突战，被执死之。明有胆
略，善修饬，军中号为“胎里谎”，追封合肥县男。

元末兵乱，年甫九岁，弃道旁。太祖得之，因养为子，冒
国姓。既长，出入侍左右。及取婺州，除总制，命助元帅
常遇春守吴。元年，授金华卫指挥同知。洪武元年，擢
杭州卫指挥使，寻进都指挥使，诏复徐姓。九年，迁镇
河南。十九年，入觐，擢中军都督府佥事，卒。司马好文”
学，遇人谦厚，所至抚循士卒，有惠政。